钦定古今图书集成/明伦汇编/氏族典/第449卷 > 沈康
## 钦定古今图书集成/明伦汇编/氏族典/第449卷 > 沈康

按《万姓统谱》：“康字士宁，归安人，别号雪月。敦朴谨愿，
天性至孝。母患疮疾，将不起，康以舌餂之，及刲股燃
香，寻愈。父丧，值严冬，身不衣帛，袒括徒跣，日夜哀号。
邻人叶姓者，素强悍，闻康哭之恸，亦为之改容。既而
母丧，哀毁亦如之。寝苫枕块，前后居丧次者凡六载。
性好书尢，究心于礼，纂《延寿录》一册以警世。郡邑尚”
其贤，每乡饮延致三宾之席。后以无疾而终。寿八十
一。